Diari Oficial de la Generalitat Valenciana


Sumari del DOGV 8338, del 13-07-2018 (2018/6884)

RESOLUCIÓ de 6 de juliol de 2018, de la Direcció General de Comerç i Consum, per la qual es fa públic un extracte de la declaració de zona de gran afluència turística del municipi d'Agost.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8338

Data del DOGV
:   13-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6884


Data del document
:   06-07-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * reglamentació comercial

RESOLUCIÓ de 6 de juliol de 2018, de la Direcció General de Comerç i Consum, per la qual es fa públic un extracte de la declaració de zona de gran afluència turística del municipi d'Agost. [2018/6884]  
Es fa públic que, de conformitat amb el que estableixen l'article 21 i la disposició transitòria quarta de la Llei 3/2011, de 23 de març, de la Generalitat, de comerç de la Comunitat Valenciana, respecte a la regulació de les zones de gran afluència turística estacionals, i també l'article 5.4 de la Llei 1/2004, de 21 de desembre, d'horaris comercials, l'aplicació de la qual té caràcter bàsic, i la disposició transitòria tercera de la Llei 21/2017, de 28 de desembre, de mesures fiscals, de gestió administrativa i financera, i d'organització de la Generalitat, mitjançant la Resolució de 15 de juny de 2018, del director general de Comerç i Consum, es declara zona de gran afluència turística el municipi d'Agost, amb la vigència i per als períodes que es determinen a continuació:  
  
  
Primer  
Declarar zona de gran afluència turística el municipi d'Agost durant els diumenges i festius del període comprés entre el Diumenge de Rams i el segon diumenge de Pasqua, i els diumenges i festius del període comprés entre el 15 de juny i el 15 de setembre.  
  
Aquesta declaració com a zona de gran afluència turística no inclou els dies declarats festius en l'àmbit del municipi, com tampoc la festivitat de l'1 de Maig, per als anys en què hi puguen estar inclosos.  
  
Segon  
Aquesta declaració té una vigència de quatre anys, prorrogables automàticament per idèntics períodes, sempre que quede acreditada per a cada cas la persistència de les causes que han motivat l'autorització inicial. No obstant això, la direcció general competent en matèria de comerç pot modificar-la o revocar-la de manera anticipada en cas que l'ajuntament afectat efectue una nova proposta de modificació o supressió de la zona, o bé canvien o desapareguen les circumstàncies que han donat lloc a la declaració.  
La resolució íntegra pot consultar-se en les dependències de la Direcció General de Comerç i Consum; en la ciutat administrativa 9 d'Octubre, carrer de Castán Tobeñas, 77, torre 2, i també en el Servei Territorial de Comerç i Consum d'Alacant, carrer de Churruca, 29, 5a planta, 03073 Alacant, en horari de matí de 09.00 a 14.00 hores, de dilluns a divendres.  
  
València, 6 de juliol de 2018.- El director general de Comerç i Consum: Natxo Costa Pina.